stanford-oval/wikipedia huggingface dataset:
วันนี้ที่รอคอย (ละครโทรทัศน์)
นักแสดง

| ปี | พ> ศ. 2536 | พ> ศ. 2556 |
| --- | --- | --- |
สถานีออกอากาศ: ช่อง 7
| ผู้จัดละคร | ดาราวิดีโอ | พอดีคำ |
| บทโทรทัศน์ | ปราณประมูล | ปราณศักดิ์สวัสดิ์ |
| ผู้กำกับการแสดง | สยาม สังวริบุตร | สยาม น่วมเศรษฐี |
บทบาท: นักแสดงหลัก
| เจ้าชายน่านปิงนรเทพ (จ้าวซัน) | ธงไชย แมคอินไตย์ | อรรคพันธ์ นะมาตร์ |
| เจ้าชายศิขรนโรดม | ธงไชย แมคอินไตย์ | อนุวัฒน์ ชูเชิดรัตนา |
| ม่านฟ้า / บราลี | สิเรียม ภักดีดำรงฤทธิ์ | วริฏฐิสา ลิ้มธรรมมหิศร |
| จ้าวเหม่ยอิง | สุภาภรณ์ คำนวณศิลป์ | ภัทรธิดา พัชรวีระพงษ์ |
| หลินจื้อเหม่ย | นฤมล ศักดาฤทธิเดช | ปทิตตา อัธยาตมวิทยา |
| มิถิลา | พงษ์นภา ดัสกร | กวิตา รอดเกิด |
| จ้าวฉินเจียง | จักรพรรณ์ อาบครบุรี | กรเศก โคนินทร์ |
| ซูหลิง | รุ้งทอง ร่วมทอง | อรลีฬห์ โสตถิวันวงศ์ |
| เทเรซ่า | ดวงดาว จารุจินดา | ศิริพิชญ์ วิมลโนช |
| จ้าวผิงอัน | ผาณิต สุทธาศวิน | ณัฐชา นวลแจ่ม |
| ผู้กองเหลียง | ธานินทร์ ทัพมงคล | นพพล พิทักษ์โล่พานิช |
| เกาเฟย | พิพัฒน์พล โกมารทัต | พศิน เรืองวุฒิ |
| เจ้าหลวงมาทยาธร | วันชัย เผ่าวิบูลย์ | กฤตย์ อัทธเสรี |
| พระเทวีสิริวาระตี | เหมือนฝัน บัณฑิตสกุล | ฐรินดา กรรณสูต |
| เต๋อเป่า | ธนา สินประสาธน์ | ธิตินันท์ สุวรรณศักดิ์ |
| หมวดจาง | ศักราช ฤกษ์ธำรงค์ | ปริยะ วิมลโนช |
| จอมพลจตุรัส | กรุง ศรีวิไล | เวนย์ ฟอลโคเนอร์ |
| พลเอกราชิด | ดามพ์ ดัสกร | สุรวุฑ ไหมกัน |
| ภูสินทร (เมืองเทพ) | ทองขาว ภัทรโชคชัย | ปราบ ยุทธพิชัย |
| อสุนี | สุธี ศิริเจริญ | พิชยดนย์ พึ่งพันธ์ |
| สุริยะ ภีมะมนตรี | ไพโรจน์ ใจสิงห์ | ตฤณ เศรษฐโชค |
| บาทหลวงโจเซฟ | สมชาย สามิภักดิ์ | ธรรมชาติ ลูเซี่ยน แฟรเน็ทท์ |
| จ้าวไทไท | มารศรี อิศรางกูร ณ อยุธยา | เดือนเต็ม สาลิตุล |
| คุณนายสี่ | มารศรี ณ บางช้าง | รสริน จันทรา |
| คำฝาย | จันทนา ศิริผล | ปริษา ทนาวิวัฒน์ |
| พระนม | น้ำเงิน บุญหนัก | - |
| โกศิณ | วัชระ สิทธิกูล | จิรกิตติ์ สุวรรณภาพ |
| ครูเฒ่า | ชาลี ยมาภัย | ชลิต เฟื่องอารมย์ |
| จ่าหมง | ไกรลาศ เกรียงไกร | อติรุจ สิงหอำพล |
| ซ่างกวานซิง | ไชยวัฒน์ อินทรสังขนาวิน | - |
| พระเทวีศุลีมาน | ทัศนีย์ สีดาสมุทร | กชกร นิมากรณ์ |
| สุ่ย | ประเวช มีเทียนชัย | - |
| หลี่ | สันติภาพ บุนนาค | วีระชัย หัตถโกวิท |
| อาม่า | ชม้าย ไวยเวหา | ปัทมาฆะ สุคนธมาน |
| อากง | ฉกาจ ปูคะวนัช | เด่น ดอกประดู่ |
| ไอ้สือ | - | เนรัญ ศรีสันต์ |
| พันหงปิง | - | พิพัฒน์พล โกมารทัต |
| จ้าวฉินเย่ว์ | - | สุเชาว์ พงษ์วิไล |
| โกศิน | - | จิรกิตติ์ สุวรรณภาพ |
บทบาท: นักแสดงรับเชิญ
| จันแรม | - | พรรัมภา สุขได้พึ่ง |
| อเล็กช์ | - | ชมวิชัย เมฆสุวรรณ |
| เจ้าหลวงพิริยะเทพ | สรพงศ์ ชาตรี | วสุ แสงสิงแก้ว |
| อินปง | ศักดิ์สิทธิ์ แท่งทอง | ธราธิป สีหเดชรุ่งชัย |
| บายศรี | รักษ์สุดา สินวัฒนา | ประถมาภรณ์ รัตนภักดี |
| นายแพทย์สิงหะ | อภิชาติ หาลำเจียก | สุรศักดิ์ ชัยอรรถ |
| คุณนายหวัง | สิทธิณี กิตติสิทโธ | กรองทอง รัชตะวรรณ |
| คำฝาย | - | ปริษา ทนาวิวัฒน์ |
| ม่านฟ้า / บราลี (วัยเด็ก) | สาวิกา ไชยเดช | - |
คุณหนูเรือนเล็ก

| คุณหนูเรือนเล็ก |
| --- | --- |
แนว: ละครโทรทัศน์
สร้างโดย: บริษัท ดาราวิดีโอ จำกัด
บทประพันธ์: วราภา
บทละครโทรทัศน์: เบญจมาศ ดาลหิรัญรัตน์
กำกับโดย: รอน สังวริบุตร
แสดงนำ: ธันวา สุริยจักร เกศรินทร์ น้อยผึ้ง กรเศก โคนินทร์ อังคณา วรรัตนาชัย ธาราเขต เพ็ชร์สุกใส ปริตา ไชยรักษ์ พิไลรัมภา สิริสุรีภัสร์
ผู้ประพันธ์ดนตรีแก่นเรื่อง: เพลง เป็นเธอได้ไหม -  สาลี่ โสมวิมาลา
ภาษาต้นฉบับ: ภาษาไทย
จำนวนตอน: 15 ตอน
การผลิต
ผู้จัดละคร: สยาม สังวริบุตร
สถานที่ถ่ายทำ:  ประเทศไทย
ความยาวตอน: 130 นาที
ออกอากาศ
สถานีโทรทัศน์: สถานีโทรทัศน์สีกองทัพบกช่อง 7
ออกอากาศ: 26 พฤศจิกายน พ.ศ. 2561 – 14 มกราคม 2562
ละครเรื่องก่อนหน้า: นางทิพย์
ออกอากาศ: 17 มิถุนายน​ 2565 – 7 กรกฎาคม​ 2565
ออกอากาศ: 12 กันยายน​ 2567 – 2 ตุลาคม​ 2567
คุณหนูเรือนเล็ก เป็นละครโทรทัศน์ เป็นละครแนวโรแมนติก, คอมเมดี้, ดราม่า ออกอากาศเป็นละครโทรทัศน์ครั้งแรกทางช่อง 7 เอชดี เมื่อปี พ.ศ. 2561 ผลิตโดย บริษัท ดาราวิดีโอ จำกัด ผู้จัดละครโดย สยาม สังวริบุตร จากบทประพันธ์โดย วราภา และบทโทรทัศน์ของ เบญจมาศ ดาลหิรัญรัตน์ กำกับการแสดงโดย รอน สังวริบุตร นำแสดงโดย ธันวา สุริยจักร, เกศรินทร์ น้อยผึ้ง, อังคณา วรรัตนาชัย, ธาราเขต เพ็ชร์สุกใส และนักแสดงร่วมอีกคับคั่งออกอากาศทุกวันจันทร์-อังคาร เวลา 20.30 น. เริ่มออกอากาศเสนอเป็นตอนแรกวันจันทร์ที่ 26 พฤศจิกายน พ.ศ. 2561 และออกอากาศถึงตอนสุดท้ายวันอังคารที่ 14 มกราคม พ.ศ. 2562 ต่อจากละครเรื่องนางทิพย์
นักแสดง

| บทบาท | พ> ศ. 2561 |
| --- | --- |
ภัทศา วศวงศ์ (ดาญ่า): เกศรินทร์ น้อยผึ้ง
เทวัต ราชกิจ (วัต): ธันวา สุริยจักร
รังสรรค์ (สรรค์): กรเศก โคนินทร์
เนตรสุดา (เนตร): อังคณา วรรัตนาชัย
อารยะ (ยะ): ธาราเขต เพ็ชร์สุกใส
นันทิยา (นัน): ปริตา ไชยรักษ์
วัชรี (วัช): พิไลรัมภา สิริสุรีภัสร์
บทบาท: นักแสดงสมทบ
ทนายเหิม (ภาคอดีต)   ทนายเหิม (ภาคปัจจุบัน): พรหมพิริยะ ทองพุทธรักษ์   ตวงสิทธิ์ เรียมจินดา
ฤกษ์ ราชกิจ (ภาคอดีต)   ฤกษ์ ราชกิจ (ภาคปัจจุบัน): พสธร ทรงถาวรทวี สาริน บางยี่ขัน
จักริน ราชกิจ (สาม) (ภาคอดีต)   จักริน ราชกิจ (สาม) (ภาคปัจจุบัน): ณัฐชนน ภูวนนท์ ขจรศักดิ์ รัตนนิสสัย
ภิมุข วศวงศ์: เสกสรรค์ ชัยเจริญ
ท่านเศรษฐีวิจารณ์ ราชกิจ: ครรชิต ขวัญประชา
ดาริน วศวงศ์: ประถมาภรณ์ รัตนภักดี
อาณัติ: ธรากร สุขสมเลิศ
อำไพ: จารุศิริ ภูวนัย
อุ่น: พิมพากานต์ วงษ์ศรีแก้ว
ฝน: ฑรัญภัค เศรษฐีธร
ประยงค์: อาภัสสรา อินทร์ตลาดชุม
หนูเล็ก ราชกิจ: ชนัญญา พงษ์นาค
ลุงบุญนำ: วีระ อินทรโสภา
อำนวย: ธีระพล หอมจม
คุณหนูเรือนเล็ก / คุณหนูเรือนเศรษฐี: ด.ญ.สุภาภัสสร์ ผลเจริญรัตน์
แหล่งข้อมูลอื่น

คุณหนูเรือนเล็ก ที่สยามโซน
เรื่องย่อละคร คุณหนูเรือนเล็กmgronline.com
พระยายะหริ่ง (พ่าย)

พระยายะหริ่ง (พ่าย) เดิมเป็นพระยาเมืองปัตตานีคนที่ 4 ต่อมาภายหลังจากได้แยกเมืองปัตตานีออกเป็น 7 หัวเมืองจึงได้รับแต่งตั้งเป็นพระยาเมืองยะหริ่งคนที่ 1
ประวัติ

พระยายะหริ่ง (พ่าย)  เป็นบุตรของพระยามหานุภาพปรามสงคราม (เค่ง) เจ้าเมืองจะนะ และเป็นน้องชายของพระยาตานี (ขวัญซ้าย)
ในสมัยเมืองปัตตานียังไม่แบ่งเป็น 7 หัวเมือง พระยาตานี (ขวัญซ้าย) ได้รับโปรดเกล้าแต่งตั้งเป็นพระยาเมืองปัตตานี  ได้ตั้งศูนย์ว่าราชการอยู่ที่ตำบลนาเกลือ อำเภอเมืองปัตตานี เมื่อถึงแก่อนิจกรรม พระบาทสมเด็จพระพุทธเลิศหล้านภาลัยจึงโปรดเกล้าแต่งตั้ง (พ่าย) ผู้เป็นน้องชายของพระยาตานี (ขวัญซ้าย)เป็นพระยาเมืองปัตตานี พร้อมกับนายเสมใส หรือ (หลวงสวัสดิภักดี นายยิ้มซ้าย) บุตรพระยาตานี(ขวัญซ้าย)เป็นผู้ช่วยราชการ และได้ย้ายศูนย์ว่าราชการการของปัตตานีมาอยู่ที่ ตำบลยามู ในเมืองยะหริ่ง และได้สร้างวัดขึ้นมาเพื่อเป็นศูนย์กลางของเมือง คือ วัดมัชฌิมาวาส (วัดกลาง)
ในช่วงนายพ่ายเป็นเจ้าเมืองปัตตานี ปรากฎว่าเหตุการณ์ยังไม่สงบ มีการทะเลาะกับชาวเมืองปัตตานีบ่อยครั้ง มีการคบคิดเข้าปล้นบ้านเจ้าเมือง ชาวเมืองพากันเกลียดชังเจ้าเมืองซึ่งเป็นชาวสยาม จึงเกิดความวิตกว่า หากชาวเมืองลุกฮือขึ้นมาจะเป็นปัญหาอย่างยิ่ง พระยาตานี (พ่าย) จึงส่งสารฉบับหนึ่งไปยังเมืองสงขลา เมื่อเจ้าเมืองสงขลาทราบแล้วจึงกราบบังคมทูลไปยังพระเจ้าแผ่นดินที่กรุงเทพ จากนั้นจึงมีการปรึกษาหารือกันระหว่างองคมตรีเพื่อนำหลักการปกครองมาใช้ที่ปัตตานี
ในที่สุดที่ประชุมมีความเห็นว่า จำเป็นต้องแยกอำนาจปกครองที่เมืองปัตตานี เพื่อความสะดวกต่อการปกครอง พระบาทสมเด็จพระพุทธเลิศหล้านภาลัย จึงส่งพระยาอภัยสงครามมาเพื่อปรึกษากับเจ้าเมืองสงขลา โดยแยกเมืองปัตตานีออกเป็น 7 หัวเมือง ได้แก่ ปัตตานี  ยะหริ่ง  หนองจิก  รามัน  ยะลา  ระแงะและสาย (สายบุรี)
เมื่อแยกเมืองปัตตานีเป็น 7 หัวเมืองเรียบร้อยแล้ว จึงแต่งตั้งให้ (พ่าย) เป็นพระยาเมืองยะหริ่ง  ต่อมาเมื่อพระยายะหริ่ง (พ่าย) ถึงแก่อนิจกรรม จึงแต่งตั้งให้ นายเสมใส หรือ (หลวงสวัสดิภักดี นายยิ้มซ้าย) บุตรพระยาตานี (ขวัญซ้าย) มาปกครองเมืองยะหริ่งแทน
โรงเรียนเตรียมอุดมศึกษาพัฒนาการ ปทุมธานี

| โรงเรียนเตรียมอุดมศึกษาพัฒนาการ ปทุมธานี> ที่ตั้ง |
| --- | --- |

80/4 หมู่ 5 ถนนพหลโยธิน-ลำลูกกา ตำบลลำลูกกา อำเภอลำลูกกา จังหวัดปทุมธานี 12150
ข้อมูล
ชื่ออื่น: Triamudomsuksa pattanakarn pathumthani
ประเภท: โรงเรียนรัฐบาลสหศึกษา
คติพจน์: ปรัชญา ความเป็นเลิศทางวิชาการและคุณธรรม คติพจน์ วิริเยน ทุกขมัจเจติ คนล่วงทุกข์ได้ เพราะความเพียร
สถาปนา: โรงเรียนลำลูกกา (ล.ก.)  16 กุมภาพันธ์ พ.ศ. 2510 (58 ปี) โรงเรียนเตรียมอุดมศึกษาพัฒนาการ ลำลูกกา (ต.อ.พ.ล.) 9 มิถุนายน พ.ศ. 2546 (21 ปี)  โรงเรียนเตรียมอุดมศึกษาพัฒนาการ ปทุมธานี (ต.อ.พ.ปท.) 21 มกราคม พ.ศ. 2557 (11 ปี) 
ผู้ก่อตั้ง: กระทรวงศึกษาธิการ
จำนวนนักเรียน: 2,562 คน  (ข้อมูล ณ วันที่ 10 มิถุนายน 2566)
ชั้นเรียนที่เปิดสอน: มัธยมศึกษาปีที่ 1-6
สี:    สีชมพู-สีน้ำเงิน
เพลง: มาร์ชเตรียมอุดมศึกษาพัฒนาการ
สังกัด: สำนักงานเขตพื้นที่การศึกษามัธยมศึกษาปทุมธานี ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
เว็บไซต์: http://www.tuppt.ac.th
โรงเรียนเตรียมอุดมศึกษาพัฒนาการ ปทุมธานี เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษาปทุมธานี (สังกัดเดิมคือสำนักงานเขตพื้นที่การศึกษามัธยมศึกษา เขต 4) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 80/4 หมู่ 5 ถนนพหลโยธิน-ลำลูกกา ตำบลลำลูกกา อำเภอลำลูกกา  จังหวัดปทุมธานี
โรงเรียนเตรียมอุดมศึกษาพัฒนาการ ปทุมธานี เป็นหนึ่งในโรงเรียนต้นแบบ 1 อำเภอ 1 โรงเรียนในฝัน และเป็นหนึ่งในโรงเรียนที่มีอัตราการแข่งขันสูง ในเขตพื้นที่จังหวัดปทุมธานี เป็นโรงเรียนในเครือโรงเรียนเตรียมอุดมศึกษาพัฒนาการและโรงเรียนประจำอำเภอลำลูกกา
ปัจจุบัน (พ.ศ. 2567) โรงเรียนเตรียมอุดมศึกษาพัฒนาการ ปทุมธานี เปิดสอนในระดับชั้นมัธยมศึกษาตอนต้นและตอนปลายแบบสหศึกษา การจัดชั้นเรียนแบบ ม.ต้น12-12-12/ม.ปลาย11-11-10 รวม 68 ห้องเรียน
ประวัติ

โรงเรียนเตรียมอุดมศึกษาพัฒนาการ ปทุมธานี  มีเดิมชื่อว่า โรงเรียนลำลูกกา ได้รับการประกาศจัดตั้งจากกระทรวงศึกษาธิการ เมื่อวันที่ 16 กุมภาพันธ์ พ.ศ. 2510 โดยมีการเปิดรับนักเรียนในระดับชั้นมัธยมศึกษาตอนต้นในปีเดียวกัน ซึ่งในช่วงแรกได้ฝากนักเรียนไปเรียนที่โรงเรียนประชาบาลลำลูกกา (โรงเรียนชุมชนเลิศพินิจพิทยาคม ในปัจจุบัน) จนกระทั่งอาคารเรียนชั่วคราวหลังแรกก่อสร้างเสร็จในปี พ.ศ. 2511 จึงได้ย้ายนักเรียนมาเรียนที่โรงเรียนที่เป็นที่ตั้งปัจจุบัน โรงเรียนได้ทำการสอนเรื่อยมาจนในปี พ.ศ. 2524 โรงเรียนจึงได้เปิดทำการสอนในระดับมัธยมศึกษาตอนปลายเป็นครั้งแรก
วันที่ 9 มิถุนายน พ.ศ. 2546 กระทรวงศึกษาธิการได้ประกาศเปลี่ยนแปลงชื่อโรงเรียนจาก โรงเรียนลำลูกกา เป็น โรงเรียนเตรียมอุดมศึกษาพัฒนาการ ลำลูกกา  ใช้อักษรย่อ ต.อ.พ.ล. ตามความต้องการของชุมชนและท้องถิ่นของอำเภอลูกกาและสอดคล้องกับนโยบายกระทรวงศึกษาธิการในขณะนั้น ที่นิยมตั้งชื่อโรงเรียนตามโรงเรียนที่ได้รับความนิยม
ต่อมาในวันที่ 21 มกราคม พ.ศ. 2557  สำนักงานเขตพื้นที่การศึกษามัธยมศึกษา เขต 4 ได้ประกาศเปลี่ยนชื่อ โรงเรียนเตรียมอุดมศึกษาพัฒนาการ ลำลูกกา เป็น โรงเรียนเตรียมอุดมศึกษาพัฒนาการ ปทุมธานี ใช้อักษรย่อ ต.อ.พ.ปท. เพื่อสนองนโยบายของโรงเรียนเตรียมอุดมศึกษาพัฒนาการ ที่ต้องการให้มีโรงเรียนเตรียมอุดมศึกษาพัฒนาการ ประจำจังหวัดปทุมธานี
รายนามผู้บริหารโรงเรียน

| 0 | 1 | 2 | 3 |
| --- | --- | --- | --- |
รายนามผู้บริหารโรงเรียนลำลูกกา
| ลำดับ | รายนามผู้บริหาร | ตำแหน่ง | วาระการดำรงตำแหน่ง |
| 1. | นายวิริยะ เวชวิธี | อาจารย์ใหญ่ | พ.ศ. 2510 - พ.ศ. 2520 |
| 2. | นายบุญนาค ภาสะพันธ์ | อาจารย์ใหญ่ | พ.ศ. 2520 - พ.ศ. 2521 |
| 3. | นายอนันต์ ทรงฤกษ์ | ผู้อำนวยการ | พ.ศ. 2521 - พ.ศ. 2534 |
| 4. | นายวิวัฒน์ พวงมะลิต | ผู้อำนวยการ | พ.ศ. 2534 - พ.ศ. 2537 |
| 5. | นายโสภณ บำรงสงฆ์ | ผู้อำนวยการ | พ.ศ. 2537 - พ.ศ. 2539 |
| 6. | นายกุศล กลแกม | ผู้อำนวยการ | 6 พฤศจิกายน พ.ศ. 2539 - 16 มกราคม พ.ศ. 2544 |
| 7. | นางทิพยรัตน์ เด่นดำรงวิทย์ | ผู้อำนวยการ | 16 มกราคม พ.ศ. 2544 - 18 ธันวาคม พ.ศ. 2545 |
| 8. | นางจำนงค์ แจ่มจันทรวงศ์ | ผู้อำนวยการ | 14 มกราคม พ.ศ. 2546 - 9 มิถุนายน พ.ศ. 2546 |
รายนามผู้บริหารโรงเรียนเตรียมอุดมศึกษาพัฒนาการ ลำลูกกา (Triam Udom Suksa Patthanakarn Lamlukka School)
| ลำดับ | รายนามผู้บริหาร | ตำแหน่ง | วาระการดำรงตำแหน่ง |
| 1. | นางจำนงค์ แจ่มจันทรวงศ์ | ผู้อำนวยการ | 9 มิถุนายน พ.ศ. 2546 - 8 ตุลาคม พ.ศ. 2546 |
| 2. | นายถวิล ศรีใจงาม | ผู้อำนวยการ | 6 พฤศจิกายน พ.ศ. 2546 - 12 ตุลาคม  พ.ศ. 2550 |
| 3. | นายปรีชา กล่ำรัศมี | ผู้อำนวยการ | 2 พฤศจิกายน พ.ศ. 2550-30 กันยายน พ.ศ. 2554 |
| 4. | นายถวิล ศรีใจงาม | ผู้อำนวยการ | 6 พฤศจิกายน พ.ศ. 2546 - 12 ตุลาคม พ.ศ. 2550 |
| 5. | นายปรีชา กล่ำรัศมี | ผู้อำนวยการ | 2 พฤศจิกายน พ.ศ. 2550 - 30 กันยายน พ.ศ. 2554 |
| 6. | นายประสงค์ สุบรรณพงษ์ | ผู้อำนวยการ | 20 พฤศจิกายน พ.ศ. 2554 - 16 สิงหาคม พ.ศ. 2556 |
| 7. | นายสมชาย ฟักทอง | ผู้อำนวยการ | 10 ตุลาคม พ.ศ. 2556 - 9 ธันวาคม พ.ศ. 2556 |
| 8. | ดร.สาทร สมบุญ | ผู้อำนวยการ | 9 ธันวาคม พ.ศ. 2556 - 20 มกราคม  พ.ศ. 2557 |
รายนามผู้บริหารโรงเรียนเตรียมอุดมศึกษาพัฒนาการ ปทุมธานี

| 1. | ดร.สาทร สมบุญ | ผู้อำนวยการ | 21 มกราคม พ.ศ. 2557 - (ไม่ทราบ ว/ด/ป) |
| 2. | นายนฤภพ ขันทับไทย | ผู้อำนวยการ | (ไม่ทราบ ว/ด/ป) - 7 พฤษภาคม พ.ศ. 2561  |
| 3. | นายพิทักษ์ ตุ้มมี | ผู้อำนวยการ | 7 พฤศจิกายน พ.ศ. 2561 - พ.ศ. 2563 |
| 4. | นายทศพงศ์ พีระพฤฒิพงศ์ | ผู้อำนวยการ | (ไม่ทราบ ว/ด/ป) - 30 กันยายน พ.ศ. 2564 |
| 5. | นายพิษณุ เดชใด | ผู้อำนวยการ | 25 มกราคม พ.ศ. 2565 - ปัจจุบัน |
อาคารสถานที่ภายในโรงเรียน

โรงเรียนมีพื้นที่ 23 ไร่ 1 งาน 5 ตารางวา
อาคารเรียน 5 หลัง
อาคารอเนกประสงค์ 4 หลัง
บ้านพักครู 5 หลัง
บ้านพักภารโรง 1 หลัง
ระบบการเรียนการสอน

โรงเรียนเตรียมอุดมศึกษาพัฒนาการ ปทุมธานีทำการเรียนการสอนในระดับชั้นมัธยมศึกษาตอนต้นและตอนปลาย มีการจัดชั้นเรียนแบบ 12-12-12/11-11-10 (ระดับชั้นมัธยมศึกษาตอนต้น จำนวน 12 ห้องเรียน และระดับชั้นมัธยมศึกษาตอนปลาย ชั้นละ 11 ห้องเรียน) มีจำนวนนักเรียนทั้งหมด 2,562 คน มีการเปิดกลุ่มการเรียน ดังนี้
ระดับชั้นมัธยมศึกษาตอนต้น มีทั้งหมด 10 ห้องเรียน ห้องละ 40 คน รวมทั้งระดับชั้น 400 คน และมีห้องเรียนพิเศษ ได้แก่
มีห้อง Gifted สำหรับ ม.1 เพิ่ม 1 ห้อง (พ.ศ 2556)
มีห้อง MEP สำหรับ ม.1 เพิ่ม 1 ห้อง (พ.ศ 2556)
ระดับชั้นมัธยมศึกษาตอนปลาย  มีทั้งหมด 11 ห้องเรียน ห้องละ 40 คน รวมทั้งระดับชั้น 436 คน ได้แก่
แผนการเรียนวิทยาศาสตร์สำหรับวิศวกรรมศาสตร์ (MOU) จำนวน 1 ห้องเรียนต่อระดับชั้น (36 คน)
แผนการเรียนวิทยาศาสตร์ - คณิตศาสตร์ จำนวน 3 ห้องเรียนต่อระดับชั้น (ห้องละ 40 คน)
แผนการเรียนคณิตศาสตร์ - ภาษาอังกฤษ จำนวน 2 ห้องเรียนต่อระดับชั้น (ห้องละ 40 คน)
แผนการเรียนภาษาอังกฤษ - ภาษาจีน จำนวน 1 ห้องเรียนต่อระดับชั้น (ห้องละ 40 คน)
แผนการเรียนภาษาเกาหลี - ญี่ปุ่น จำนวน 1 ห้องเรียนต่อระดับชั้น (เกาหลี 20 คน/ญี่ปุ่น 20 คน)
แผนการเรียนศิลปกรรม จำนวน 1 ห้องเรียนต่อระดับชั้น (ห้องละ 40 คน)
แผนการเรียนอุสาหกรรม จำนวน 1 ห้องเรียนต่อระดับชั้น (ห้องละ 40 คน)
แผนการเรียนเกษตร​กรรม - คหกรรม จำนวน 1 ห้องเรียนต่อระดับชั้น (เกษตรกรรม 20 คน/คหกรรม 20 คน)
การรับสมัครนักเรียนเข้าศึกษาในโรงเรียน

โรงเรียนเตรียมอุดมศึกษาพัฒนาการ ปทุมธานีเปิดรับสมัครนักเรียนและสอบคัดเลือกในช่วงเดือนมีนาคมทั้งระดับชั้นมัธยมศึกษาปีที่ 1 และ 4 เช่นเดียวกับโรงเรียนรัฐบาลทั่วไป โดยในแต่ละปีจะกำหนดจำนวนการรับและประเภทนักเรียนที่รับซึ่งโรงเรียนจะประกาศแจ้งผ่านในโรงเรียนและในเว็บไซต์ของโรงเรียนซึ่งสามารถตรวจสอบได้
ระดับชั้นมัธยมศึกษาปีที่ 1 จะรับสมัครนักเรียนปีละประมาณ 480 คน โดยจะแบ่งออกเป็น นักเรียนในเขตพื้นที่บริการโดยการสอบคัดเลือกวัดความสามารถ นักเรียนในเขตพื้นที่บริการโดยการจับสลาก และนักเรียนทั่วไปไม่จำกัดเขตพื้นที่บริการ
ระดับชั้นมัธยมศึกษาปีที่ 4 จะรับสมัครนักเรียนปีละประมาณ 440 คน โดยจะมีการแบ่งออกเป็นแผนการเรียนต่าง ๆ โดยจะแบ่งออกเป็น นักเรียนที่เรียนจบในระดับชั้นมัธยมศึกษาปีที่ 3 จากโรงเรียนเตรียมอุดมศึกษาพัฒนาการ ปทุมธานี และนักเรียนที่เรียนจบในระดับชั้นมัธยมศึกษาปีที่ 3 จากโรงเรียนอื่นและนักเรียนที่จบจากโรงเรียนเตรียมอุดมศึกษาพัฒนาการ ปทุมธานี​ แต่ไม่ผ่านการคัดเลือก
การเดินทาง

รถประจำทางสาย 374 รังสิต - ลำลูกกา คลอง 16 ให้บริการโดย บริษัท กิตติสุนทร จำกัด (ใช้เลขสาย 6250)
รถประจำทางสาย 543 (เสริม) บางเขน - กรมการปกครอง ลำลูกกา คลอง 9 ให้บริการโดยองค์การขนส่งมวลชนกรุงเทพ
รถประจำทางสาย 6250 รังสิต - ลำลูกกา คลอง 10 ให้บริการโดย บริษัท กิตติสุนทร จำกัด
รถตู้สาย ต.117 (ม.รามคำแหง -) ปากทางลำลูกกา - ลำลูกกา คลอง 8
สายที่ผ่านโรงเรียนแห่งนี้ ได้แก่
374 รังสิต - ลำลูกกา คลอง 16 (ใช้เลข 6250 แทน)
374 ลำลูกกา คลอง 10 - ธัญบุรี คลอง 7
374 โลตัส ลำลูกกา คลอง 6 - ธัญบุรี คลอง 8
543 (เสริม) อู่บางเขน - กรมการปกครอง คลอง 9 (จอดเฉพาะส่งผู้โดยสารที่ฝั่งโรงเรียนเท่านั้น / มีให้บริการเฉพาะช่วงเช้า - เย็น ของวันธรรมดา)
6250 รังสิต - ลำลูกา คลอง 10
ต.117 (ม.รามคำแหง -) ปากทางลำลูกกา - ลำลูกกา คลอง 8
แหล่งข้อมูลอื่น

เว็บไซต์โรงเรียนเตรียมอุดมศึกษาพัฒนาการ ปทุมธานี
โรงเรียนเตรียมอุดมศึกษาพัฒนาการ ปทุมธานี ที่เฟซบุ๊ก
Twitter โรงเรียนเตรียมอุดมศึกษาพัฒนาการ ปทุมธานี
ข้อมูลพื้นฐานโรงเรียนเตรียมอุดมศึกษาพัฒนาการ ปทุมธานีในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
แผนที่และภาพถ่ายทางอากาศของ โรงเรียนเตรียมอุดมศึกษาพัฒนาการ ปทุมธานี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°56′29″N 100°45′54″E﻿ / ﻿13.941281°N 100.764897°E﻿ / 13.941281; 100.764897
| ด ค กโรงเรียนในเครือเตรียมอุดมศึกษาพัฒนาการ |
| --- | --- |
 เตรียมอุดมศึกษาพัฒนาการ  นวมินทราชินูทิศ เตรียมอุดมศึกษาพัฒนาการ  เตรียมอุดมศึกษาพัฒนาการ นนทบุรี  เตรียมอุดมศึกษาพัฒนาการ ฉะเชิงเทรา  เตรียมอุดมศึกษาพัฒนาการ ปราณบุรี  เตรียมอุดมศึกษาพัฒนาการ รัชดา  เตรียมอุดมศึกษาพัฒนาการ ปทุมธานี  เตรียมอุดมศึกษาพัฒนาการ ราชบุรี  เตรียมอุดมศึกษาพัฒนาการ สุวรรณภูมิ  เตรียมอุดมศึกษาพัฒนาการ สระบุรี  เตรียมอุดมศึกษาพัฒนาการ เชียงราย  เตรียมอุดมศึกษาพัฒนาการ ขอนแก่น  เตรียมอุดมศึกษาพัฒนาการ สุราษฎร์ธานี  เตรียมอุดมศึกษาพัฒนาการ เขลางค์นคร  เตรียมอุดมศึกษาพัฒนาการ อุบลราชธานี  เตรียมอุดมศึกษาพัฒนาการ อุดรธานี  เตรียมอุดมศึกษาพัฒนาการ ร้อยเอ็ด  เตรียมอุดมศึกษาพัฒนาการ ยานนาเวศ  เตรียมอุดมศึกษาพัฒนาการ พัทลุง
สึมิเระ

สึมิเระที่ทำจากปลาอิวาชิ
สึมิเระ (ญี่ปุ่น: つみれ; โรมาจิ: tsumire) หรือ สึมิอิเระ (摘み入れ) เป็นอาหารประเภทลูกชิ้นที่ทำจากปลา เช่น ปลาอิวาชิ, ปลาอาจิ, ปลาซัมมะ, ปลานกกระจอก หรือเนื้อสัตว์ชนิดอื่น ๆ มักใช้เป็นส่วนผสมในโอเด็งหรืออาหารประเภทหม้อไฟ
"สึมิเระ" และ "สึกูเนะ"

สึมิเระนั้นมีส่วนคล้ายกับสึกูเนะ (つくね) เพราะมีวัตถุดิบเหมือนกัน แต่ข้อแตกต่างคือสึมิเระทำโดยหยิบด้วยปลายนิ้วหรือช้อนแล้วใส่ในน้ำซุป ส่วนสึกูเนะทำขึ้นโดยการขึ้นรูปล่วงหน้า
วิธีการทำ

ทำโดยการใส่สารยึดเกาะ (เช่น ไข่ไก่หรือแป้ง) ลงในเมล็ดพืชที่ทำจากปลาหรือเนื้อสัตว์อื่น แล้วฉีกออกด้วยมือให้เป็นชิ้นขนาดพอดีคำ
เทลงในน้ำซุปเดือดและตั้งไฟ
สึมิเระโดยทั่วไปที่ทำจากปลาอิวาชิ
ปลาอิวาชิถูกหั่นด้วยมีดทำครัวเพื่อทำสึมิเระ
ซุปสึมิเระที่ทำจากปลาอิวาชิโดยทั่วไป
สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์

พลเอก สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ (17 มีนาคม พ.ศ. 2425 – 8 เมษายน พ.ศ. 2475) เป็นพระราชโอรสพระองค์ที่ 44 ในพระบาทสมเด็จพระจุลจอมเกล้าเจ้าอยู่หัว ประสูติแต่พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา พระองค์ทรงสำเร็จการศึกษาจากมหาวิทยาลัยเคมบริดจ์ ในสาขาวิชารัฐศาสตร์ การปกครองและสาขาวิชาประวัติศาสตร์ ทรงเคยดำรงตำแหน่งเสนาบดีกระทรวงมหาดไทย และอภิรัฐมนตรี ในรัชกาลที่ 7 พระองค์สิ้นพระชนม์วันที่ 8 เมษายน พ.ศ. 2475 เป็นพระปัยกา (ทวด) ใน พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และทรงเป็นต้นราชสกุลสกุลยุคล
พระประวัติ

สมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศวร์ มีพระนามเดิมว่า พระเจ้าลูกยาเธอ เจ้าฟ้ายุคลทิฆัมพร เป็นพระราชโอรสในพระบาทสมเด็จพระจุลจอมเกล้าเจ้าอยู่หัว กับพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ประสูติเมื่อวันที่ 17 มีนาคม พ.ศ. 2425 (แบบสากลคือ พ.ศ. 2426) ณ พระตำหนักสวนบัว ซึ่งตั้งอยู่ทางด้านทิศตะวันตกของพระที่นั่งวิมานเมฆภายในพระราชวังดุสิต
พระองค์มีพระโสทรกนิษฐภคินี 3 พระองค์ ซึ่งมีพระนามที่คล้องจองกัน ได้แก่ พระองค์เจ้าชายยุคลฑิฆัมพร พระองค์เจ้าหญิงนภาจรจำรัสศรี พระองค์เจ้าหญิงมาลินีนพดารา และพระองค์เจ้าหญิงนิภานภดล ถึงวันที่ 6 พฤษภาคม พ.ศ. 2431 พระองค์และพระขนิษฐาจึงได้รับเลื่อนพระยศเป็นพระเจ้าลูกเธอ เจ้าฟ้า ทรงศักดินา 15,000 ชาววังเรียกลำลองว่า สมเด็จชาย
วันที่ 17 มีนาคม ร.ศ. 110 ได้รับสถาปนาเป็น สมเด็จพระเจ้าลูกยาเธอ เจ้าฟ้ายุคลทิฆัมพร จุฬาลงกรณ์ราชรวิวงษ์ อุภัยพงษพิสุทธิ วรุตโมภโตสุชาติ บรมนารถราชกุมาร กรมหมื่นลพบุราดิศร ทรงศักดินา 40,000
ในปี ร.ศ. 125 ได้รับสถาปนาเป็น สมเด็จพระเจ้าลูกยาเธอ เจ้าฟ้ายุคลทิฆัมพร จุฬาลงกรณ์ราชรวิวงษ์ อุภัยพงษ์พิสุทธิ วรุตโมภโตสุชาติ บรมนารถราชกุมาร กรมขุนลพบุรีราเมศวร์ ทรงศักดินา 40,000
พระกรณียกิจ

ภายหลังจากที่พระองค์ทรงสำเร็จการศึกษาจากมหาวิทยาลัยเคมบริดจ์ ในสาขาวิชารัฐศาสตร์ การปกครองและสาขาวิชาประวัติศาสตร์ แล้วทรงเสด็จกลับเข้ารับราชการในตำแหน่งผู้ช่วยปลัดทูลฉลอง และเจ้ากรมพลังภังค์ (กรมการปกครอง) ในรัชสมัยพระบาทสมเด็จพระมงกุฎเกล้าเจ้าอยู่หัว ทรงดำรงตำแหน่งสมุหเทศาภิบาล และอุปราชมณฑลปักษ์ใต้ ทรงประทับ ณ พระตำหนักเขาน้อย จังหวัดสงขลา และ วังโพธิยายรด จังหวัดนครศรีธรรมราช (ปัจจุบันเป็น โรงพยาบาลมหาราชนครศรีธรรมราช) ทรงตั้งกรมเสือป่ามณฑลนครศรีธรรมราช
ในขณะที่พระองค์ทรงดำรงตำแหน่งข้าหลวงเทศาภิบาล และสมุหเทศาภิบาล ผู้สำเร็จราชการมณฑลนครศรีธรรมราช ระหว่างปี พ.ศ. 2453 - 2458 และอุปราชมณฑลปักษ์ใต้ ระหว่างปี พ.ศ. 2458 - 2468 พระองค์ทรงเลือกเอาเมืองสงขลาเป็นที่ตั้งที่ว่าการมณฑล โดยการโปรดให้สร้างพระตำหนักเขาน้อยสำหรับเป็นที่ประทับอย่างถาวร ตลอดระยะเวลา 15 ปี ที่พระองค์ทรงดำรงตำแหน่งทางการปกครองได้พัฒนาด้านการปกครอง เศรษฐกิจ สังคม การเมือง และการศึกษาให้เจริญยิ่งขึ้นอย่างมาก และที่สำคัญพระองค์ทรงช่วยปกป้องแผ่นดินภาคใต้ให้พ้นวิกฤตการจากการคุกคามของอังกฤษ และทรงมีส่วนสำคัญยิ่งที่ทำให้แผ่นดินปักษ์ใต้ทั้งหมดยังคงเป็นผืนแผ่นดินในราชอาณาจักรไทยมาได้ตราบเท่าทุกวัน
ในรัชสมัยพระบาทสมเด็จพระปกเกล้าเจ้าอยู่หัว ได้ทรงพระกรุณาโปรดเกล้าฯ ให้ดำรงตำแหน่งอุปนายกเสือป่า แทนพลเอกเจ้าพระยารามราฆพ ที่ถวายบังคมลาไปราชการต่างประเทศ เนื่องจากทรงเห็นว่าพระองค์เป็นผู้เชี่ยวชาญด้านกิจการเสือป่า สมควรจะฉลองพระเดชพระคุณในตำแหน่งอุปนายกเสือป่าได้
ในรัชสมัยพระบาทสมเด็จพระปกเกล้าเจ้าอยู่หัว ทรงดำรงตำแหน่งเสนาบดีกระทรวงมหาดไทยและอภิรัฐมนตรี
ก่อนสิ้นพระชนม์ในปี พ.ศ. 2475 ทรงดำรงตำแหน่งอภิรัฐมนตรี องคมนตรี สมุหมนตรี ราชองครักษ์พิเศษ นายทหารพิเศษกรมทหารราบที่ 1 มหาดเล็กรักษาพระองค์ จ.ป.ร. และนายทหารพิเศษประจำกรมทหารรักษาวัง ว.ป.ร.
สิ้นพระชนม์

นายพลเอก สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ ประชวรพระโรคพระหทัย สิ้นพระชนม์เมื่อวันที่ 8 เมษายน พ.ศ. 2475 สิริพระชันษา 49 ปี 22 วัน โดยในวันที่ 9 เมษายน พุทธศักราช 2475 พระบาทสมเด็จพระปกเกล้าเจ้าอยู่หัว ทรงเครื่องเต็มยศทหารมหาดเล็กรักษาพระองค์ จ.ป.ร. ประดับเครื่องราชอิสริยาภรณ์สอดสายสะพายจุลจอมเกล้า เสด็จพระราชดำเนินโดยรถยนต์พระที่นั่งจากพระราชวังดุสิตไปยังวังลดาวัลย์ ประทับบนพระตำหนัก พระราชทานน้ำสรงพระศพ เจ้าพนักงานประโคมกลองชนะ 40 จ่าปี่ 1 จ่ากลอง 1 แตรงอน 8 แตรฝรั่ง 8 สังข์ 1 ตามพระเกียรติยศ พระบรมวงศานุวงศ์ฝ่ายหน้าฝ่ายใน และข้าทูลละอองธุลีพระบาทชั้นผู้ใหญ่ถวายน้ำสรงพระศพต่อไป เจ้าพนักงานภูษามาลาทรงเครื่องสุกรรมพระศพเชิญลงสู่พระลองใน พระบาทสมเด็จพระเจ้าอยู่หัวทรงสวมพระชฎาพระราชทานแล้ว เจ้าพนักงานเชิญขึ้นประดิษฐานเหนือชั้นแว่นฟ้า 3 ชั้น ภายใต้เบญจปฎลเศวตฉัตรประกอบพระโกศกุดั่นใหญ่ประดับพุ่มยอดและเฟื่อง แวดล้อมด้วยเครื่องสูง 1 สำหรับ ชุมสาย 2 พระบาทสมเด็จพระเจ้าอยู่หัวทรงจุดธูปเทียนเครื่องนมัสการ ทรงทอดผ้าไตร พระสงฆ์ 40 รูป มีพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า เป็นประธานสดับปกรณ์ แล้วถวายอนุโมทนา ถวายอดิเรก พระบาทสมเด็จพระเจ้าอยู่หัวทรงจุดธูปเทียนเครื่องนมัสการพระธรรมที่พระแท่นพระสวดอภิธรรม แล้วเสด็จพระราชดำเนินกลับ
ทรงพระกรุณาโปรดเกล้าฯ ให้มีพระสงฆ์สวดพระอภิธรรมทั้งหลางวันกลางคืน รับพระราชทานฉันอาหารภัตต์เช้า 8 รูป เพล 4 รูป มีประโคมกลองชนะ 20 จ่าปี่ 1 จ่ากลอง 1 แตรงอน 4 แตรฝรั่ง 4 สังข์ 1 ประจำยาม และไว้ทุกข์ในพระราชสำนักมีกำหนด 60 วัน
โดยมีพระราชพิธีพระราชทานเพลิงพระศพเมื่อวันที่ 2 มีนาคม พุทธศักราช 2476 ณ พระเมรุ วัดเทพศิรินทราวาสราชวรวิหาร  ทั้งนี้พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ พระราชทานพระโกศทองใหญ่ พร้อมด้วยเครื่องพระราชอิสสริยยศ ในพระราชพิธีพระราชทานเพลิงพระศพ สมเด็จพระเจ้าพี่ยาเธอ เจ้าฟ้ากรมหลวงลพบุรีราเมศวร์ ณ พระเมรุ วัดเทพศิรินทราวาสราชวรวิหาร มีนาคม พุทธศักราช 2475 และในวันที่ 2 มีนาคม พุทธศักราช 2475 พระบาทสมเด็จพระปกเกล้าเจ้าอยู่หัว และสมเด็จพระนางเจ้ารำไพพรรณี พระบรมราชินี เสด็จพระราชดำเนินไปในการพระราชทานเพลิงพระศพ ณ พระเมรุ วัดเทพศิรินทราวาสราชวรวิหาร
พระอนุสรณ์

จากคุณงามความดีของพระองค์นานัปการ จังหวัดสงขลามีความตระหนักเป็นอย่างยิ่งในพระกรุณาธิคุณของพระองค์ ผู้ทรงวางแผนการปกครองบ้านเมืองในปักษ์ใต้ จึงได้พร้อมใจกันดำเนินการจัดสร้าง พระอนุสาวรีย์พลเอก สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ ประดิษฐานไว้บนยอดเขาน้อย โดยกำหนดวางศิลาฤกษ์เมื่อวันพุธที่ 8 เมษายน พ.ศ. 2535 เวลา 09.29 น. เมื่อการสร้างพระอนุสาวรรีย์พระรูปของพระองค์ท่านได้แล้วเสร็จ พระบาทสมเด็จพระวชิรเกล้าเจ้าอยู่หัวขณะยังดำรงพระยศเป็นสยามมกุฎราชกุมาร ได้เสด็จฯ มาเป็นองค์ประธานในพิธีเปิดพระอนุสาวรีย์ ในวันที่ 17 มีนาคม พ.ศ. 2538 ซึ่งตรงกับวันคล้ายวันประสูติของพระองค์ท่าน คล้ายกับว่าพระองอค์ทรงเสด็จกลับมาประทับอยู่กับชาวสงขลา และชาวปักษ์ใต้ ตลอดไป
ข้าราชการและประชาชนได้มีการจัดพิธีวางพวงมาลาถวายราชสักการะ พระอนุสาวรีย์ พลเอกสมเด็จฯ เจ้าฟ้ายุคลทิฆัมพร กรมหลวงลพบุรีราเมศวร์ เนื่องในวันคล้ายวันสิ้นพระชนม์ ในวันที่ 8 เมษายน ของทุกปี เพื่อแสดงออกถึงความจงรักภักดีและพระกรุณาธิคุณของพระองค์ที่มีต่อประเทศชาติและชาวปักษ์ใต้
พระเกียรติยศ

| ธรรมเนียมพระยศของ สมเด็จพระเจ้าบรมวงศ์เธอ  เจ้าฟ้ากรมหลวงลพบุรีราเมศวร์ |
| --- | --- |
ธงประจำพระอิสริยยศ
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ